Борис Младенов-Young
Мозъчен инсулт

chitanka.info

Мозъчен инсулт[0]

Не може никой да го предугади

кой пръв от нас ще бъде и кога;

засяга стари, не щади и млади,

но поразява даже и деца.

Най-често ни сполита неусетно,

без предварителен симптом и знак,

като куршум, изстрелян мимолетно,

а трае цял живот до гроба чак.

Богата е клиничната картина —

ако човек веднага не умре,

парализиран инвалид той става…

След седмица, след месец, след година…

повторен удар ще го отнесе —

най-подходяща в случая избава!

Сидни, Австралия — 2016 г.

[0] Мозъчен инсулт — най-често се дължи на кръвоизлив или емболия. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.